Prisutdelingen var planlagt å finne sted i Chateau Neuf i Oslo 28. mars 2020, men det opprinnelige arrangementet ble avlyst som følge av arrangementrestriksjoner grunnet koronaviruspandemien. De enkelte prisene ble i stedet delt ut i ulike NRK-programmer torsdag 30. april og fredag 1. mai 2020. Hoveddelen av prisene ble delt ut i nrk.no sin nettsending som ble startet i forbindelse med pandemien. Denne sendingen ble også vist på NRK2 og ble ledet av Tarjei Strøm og Christine Dancke. Lørdag 2. mai ble en oppsummering av utdelingene sendt på NRK1 hvor også prisen for årets låt ble delt ut.